Ishockey under Vinter-OL 2026 – Kvinner

**[[Ishockey under Vinter-OL 2026|Ishockeyturneringen under Vinter-OL 2026]] for kvinner** ble arrangert fra 6. til 19. februar 2026 i Milano Santa Giulia og Milano Rho i Milano. Ti land deltok i turneringen. Lagene ble delt inn i to grupper med fem lag for gruppespillet som spilles som en round robin. Gruppene er to-delt hvor de fem best rangerte lagene spiller i gruppe A mens resten av de andre lavere rangerte lagene spiller i gruppe B. Alle fire lagene i gruppe A og de tre beste lagene i gruppe B avanserer til kvartfinalene. De tapende semifinalistene spiller bronsefinale, mens vinnerne spiller finale. Canada var regjerende olympiske mestere.

USA tok sitt tredje OL-gull etter en dramatisk 2–1-seier over Canada i finalen etter spilleforlengelse. Etter å ha ligget under store deler av kampen utlignet kaptein Hilary Knight 2.04 før ordinær tid var omme, etter at målvakten var tatt ut til fordel for en ekstra utespiller, og tvang dermed fram spilleforlengelse. Megan Keller scoret det avgjørende målet 4.07 ut i overtiden og sikret dermed USA sitt gull. Sveits sikret sin andre olympiske medalje i kvinnehockeyens historie da de beseiret Sverige 2–1 etter forlengelse i bronsefinalen. Alina Müller, som hadde avgjort bronsefinalen i 2014, avgjorde kampen med 51 sekunder igjen av overtiden.

Den amerikanske backen Caroline Harvey ble kåret til turneringens beste back, turneringens mest verdifulle spiller (Most valuable player) og tatt ut på allstar-laget. Megan Keller ble turneringens toppscorer med ni målpoeng.

## Medaljevinnere

## Utestengelsen av Russland
Den 28. februar 2022 ble Russland utestengt av IIHF etter Russlands invasjon av Ukraina 2022 og Belarus ble suspendert på grunn av landets medvirkning til invasjonen og sin fortsatte støtte til fordel for Russland. Dermed kunne hverken herre- eller kvinnelandslagene delta i internasjonale turneringer. Utestengelsen ble den 22. mars 2023 forlenget av IIHF-rådet for 2023/24-sesongen. Den 12. februar 2024 vedtok IIHF-rådet igjen å forlenge utestengelsen for 2024/25-sesongen. Dette medførte at Belarus' herrelandslag mistet sin plass i OL-kvalifiseringen.

Den 4. februar 2025, besluttet IIHF-rådet at det fortsatt «ikke [var] trygt» å reintegrere de russiske og belarusiske landslagene og klubbene i sine mesterskap for 2025/2026-sesongen, og at suspensjonen derfor skulle opprettholdes. IOK bekreftet den 27. mai at russiske og belarusiske landslag ikke kunne delta i vinter-OL i 2026. Den 16. juni 2025 bekreftet Fédération française de hockey sur glace (FFHG) at Frankrike, som det høyest rangerte andreplasslaget i den siste kvalifiseringsrunden, hadde overtatt Russlands plass i OL-turneringen.

## Arenaer

Byggingen av Milano Santa Giulia Arena ble kraftig forsinket i årene før Vinter-OL 2026, noe som skapte betydelig usikkerhet rundt gjennomføringen av den olympiske ishockeyturneringen. Internasjonale medier rapporterte gjentatte ganger om manglende fremdrift, tekniske utfordringer og fravær av en reell reservearena («plan B») dersom anlegget ikke skulle bli ferdigstilt i tide.

Til tross for at arenaen fortsatt var under bygging tidlig i 2026, besluttet arrangørene å benytte den under lekene. Tilskuerkapasiteten ble midlertidig redusert for OL til  på grunn av uferdige tribuner og sikkerhetsbegrensninger. Kapasiteten under OL blir redusert fra de opprinnelige planene, og antall sitteplasser er justert ned til om lag 11 800–15 300 mens testarrangementene pågår. Flere garderober var langt fra ferdigstilte flere uker før OL, med bare noen få av de planlagte 14 omkledningsrommene klare, og resten fortsatt under konstruksjon mens byggearbeid pågikk inne i anlegget.  Banen ble bygget med redusert størrelse sammenlignet med standard OL-krav, og de første testarrangementene viste at isen hadde hull og var myk enkelte steder, noe som krevde justeringer før OL-turneringen startet.

Mellom 10. og 11. januar 2026, mens arenaen fortsatt ikke var ferdigstilt, ble Final Four i den italienske cupen og det italienske Serie A-mesterskapet avholdt for å innvie ishockeybanen. Under testarrangementet oppsto også problemer med isen, der en kamp midlertidig måtte stoppes på grunn av et hull som måtte repareres, og isens kvalitet ble påvirket av at deler av arenaen fortsatt eksponerte isflaten for vær og byggeforhold.

Til tross for disse utfordringene bekreftet IIHF-president Luc Tardif at arenaen ville bli brukt under OL, og både IIHF og IOK uttrykte tillit til at spillerom, isflate og hovedfunksjoner vil være klare for konkurranse når OL‑turneringen begynner, og at fasilitetene holder nødvendig internasjonal standard.

## Kvalifisering

Kvalifiseringen vil bli basert på IIHFs verdensranking i etterkant av ishockey-VM 2024.

De seks beste landene på rankingen blir automatisk kvalifisert til turneringen sammen med vertsnasjonen Italia. Resten skal spille kvalifiseringsspill på forskjellige nivåer om de siste tre plassene.

## Format
Turneringen vil følge samme format som i forrige OL-turnering (introdusert i 2022).

### Spilleformat
Gruppespillet besto av ti lag fordelt på to grupper med fem lag i hver. Gruppe A besto av de fem høyest rangerte lagene, mens vertsnasjonen Italia og de øvrige lavest rangerte lagene spilte i gruppe B. I gruppespillet møtte alle lagene hverandre én gang i et round robin-format, med fire kamper per lag mot på forhånd fastsatte motstandere.

Alle fem lagene fra gruppe A samt de tre beste lagene fra gruppe B avanserte til kvartfinalene. Lagene som endte som nummer fire og fem i gruppe B ble plassert som henholdsvis nummer ni og ti i sluttstillingen.

Kvartfinalene besto av fire kamper med følgende oppsett: A1 mot B3, A2 mot B2, A3 mot B1 og A4 mot A5. Etter kvartfinalene ble de gjenværende lagene omseedet basert på samlet rangering, noe som innebar at videre kampoppsett ikke var forhåndsbestemt.

Vinnerne av kvartfinalene gikk videre til semifinalene, mens taperne ble rangert fra femte til åttende plass basert på samlet rangering fra gruppespillet (gruppeprioritet A foran B, plassering i gruppen, antall poeng, målforskjell, scorede mål og forhåndsrangering). I semifinalene møtte det høyest rangerte gjenværende laget det lavest rangerte, mens de to øvrige lagene møttes innbyrdes. De tapende semifinalistene spilte bronsefinale, mens vinnerne møttes i finalen.

### Poengsystem
I alle kampene ble poengene utdelt som følger:

* 3 poeng for seier i ordinær tid
* 2 poeng for seier etter spilleforlengelse eller straffeslagskonkurranse
* 1 poeng for tap i etter spilleforlengelse eller straffeslagskonkurranse
* 0 poeng for tap

### Prosedyrer ved poenglikhet
Poengsystemet tillot ikke at en kamp endte uavgjort. Hvis to lag hadde like mange poeng ville deres plassering avgjøres av deres innbyrdes oppgjør og vinneren av denne rangeres øverst.

Ved poenglikhet mellom tre eller flere lag ble det opprettet en undergruppe bestående av disse lagene. Tiebreakprosedyren nedenfor skulle anvendes og gjentas inntil enten kun to lag eller ingen lag fortsatt sto likt:

***Trin 1:** Med utgangspunkt i lagenes innbyrdes kamper ble det dannet en undergruppe hvor lagene ble rangert etter antall poeng oppnådd i disse kampene.
***Trinn 2:** Dersom det fortsatt var poenglikhet mellom lagene, var målforskjell i de innbyrdes oppgjørene avgjørende.
***Trinn 3:** Dersom lagene fortsatt sto likt på poeng og målforskjell, var høyest antall scorede mål i de innbyrdes oppgjørene avgjørende.
***Trinn 4:** Dersom lagene fortsatt sto likt på poeng, målforskjell og scorede mål, skulle lagenes resultater mot det nærmeste, best plasserte laget utenfor undergruppen tas med i vurderingen (det høyest rangerte laget ville da være laget med best resultat mot dette laget, vurdert etter 1. poeng; 2. målforskjell; 3. flest scorede mål).
***Trinn 5:** Dersom lagene fortsatt sto likt, skulle lagenes resultater mot det nærmeste, nest best plasserte laget utenfor undergruppen tas med i vurderingen.
***Trinn 6:** Dersom lagene fortsatt sto likt etter at samtlige trinn ovenfor var anvendt, skulle lagene rangeres etter sin seeding forut for mesterskapet.

### Prosedyre for spilleforlengelse og straffeslag
Hvis en kamp ikke var avgjort etter ordinær spilletid skulle det spilles en spilleforlengelse som ble vunnet når et av lagene scoret et mål («sudden death»). Alle overtidsperioder ble spilt med tre utespillere og en målvakt på hvert lag.

Lengden på spilleforlengelsen var som følger:

* Gruppespillskamper: 5 minutters spilleforlengelse etterfulgt av straffeslagskonkurranse
* Kvart-, semi- og bronsefinaler: 10 minutters spilleforlengelse etterfulgt av straffeslagskonkurranse
* Finalen: 20 minutters overtidsperioder inntil et av lagene scorer et mål

Dersom kampen i gruppespillet, kvart-, semi- og bronsefinaler forble uavgjort etter spilleforlengelsen skulle kampen avgjøres med en straffeslagskonkurranse («Shootout», SO eller «Game Winning Shot», GWS). Fem forskjellige spillere fra hvert lag skiftet til å skyte inntil et avgjørende mål ble scoret. Hvis det fortsatt sto likt etter de fem forsøkene fortsatte straffeslagskonkurransen i omvendt rekkefølge og en spiller fra hvert lag skiftet til å skyte et enkelt, avgjørende straffeslag. Straffeslagskonkurransen fortsatte dermed med sudden death-format hvor en spiller fra hvert lag slo straffeslag inntil en vinner ble kåret. De samme eller nye spillere kunne utvelges til de avgjørende straffeslagene. Alle spillerne som er oppført på matchprotokollen var tillatt å ta straffeslag, bortsett fra spillere som sonet utvisninger som ikke er ferdig sonet eller spillere som hadde blitt idømt liten disiplinærstraff eller matchstraff under kampen.

## Seeding

Lagene var seedet basert på plasseringen på IIHFs verdensranking i etterkant av ishockey-VM 2024. De ti lagene i den olympiske ishockeyturneringen ble delt inn i to grupper med fem lag hver i den innledende runden:

De seks beste direkte kvalifiserte lagene blir seedet på plassene fra nummer 1 til 6 (nummer 1–5 i gruppe A og nummer 6 i gruppe B). Vertsnasjonen Italia og de tre lagene som kvalifiserer seg til turneringen gjennom OL-kvalifiseringen seedes i gruppe B.

## Dommere
Følgende 12 dommere og 10 linjedommere ble utnevnt til å dømme kampene under turneringen:

## Tropper

## Gruppespill
Alle klokkeslett er gitt i lokal tid UTC+01.00.

### Gruppe A

### Gruppe B

## Sluttspill
Alle klokkeslett er gitt i lokal tid UTC+01.00.

### Rangering etter gruppespill
Alle fem lagene fra gruppe A samt de tre beste lagene fra gruppe B avanserte til kvartfinalene. Kvartfinalene besto av fire kamper med følgende oppsett: A1 mot B3, A2 mot B2, A3 mot B1 og A4 mot A5.

Etter kvartfinalene ble de gjenværende lagene omseedet basert på samlet rangering etter følgende rangeringskriterier: 1) høyest rangerte gruppe, 2) plassering i gruppen. I semifinalene møtte det best rangerte gjenværende laget det lavest rangerte gjenværende laget i den tidlige kampen, mens det nest høyest rangerte laget møtte det nest lavest rangerte laget i kveldskampen.

### Utslagstablå

### Kvartfinaler

### Semifinaler

### Bronsefinale

### Finale

## Sluttplassering

## Referanser


## Eksterne lenker
*